વર્ષનાં સાડાત્રણ વણજોયેલાં મુરતોમાંનું એક એટલે અખાત્રીજનો દિવસ. આજના દિવસે કોઈ પણ ચીજ ખરીદવા કે કોઈ શુભ કાર્ય કરવા પંચાંગ જોવાની જરૂર નથી પડતી. આજના દિવસે સગાઈ, લગ્ન, ગૃહપ્રવેશ જેવાં શુભ કાર્યો તો લોકો કરે જ છે; સાથે-સાથે જ્વેલરી, ઑટોમોબાઇલ અને પ્રૉપર્ટીની માર્કેટમાં પણ ધૂમ હોય છે. ભલે જમાના સાથે લોકોની તહેવારો ઊજવવાની રીતભાત બદલાય, પણ હજીયે શુભ દિવસે ગોલ્ડની ખરીદી કરવાનો કૉન્સેપ્ટ તો એનો એ જ છે. જોઈએ ગોલ્ડ જ્વેલરીમાં હાલમાં શું હૉટ છે.